Birger Andreas Myrstad

Birger Andreas Myrstad (født 25. juni 1951 i Namsos) er en politimann og forebygger i Trondheim som sammen med tidligere profesjonell fotballspiller Arne Dokken startet kampanjen «Ikke tøft å være død» i 1985.
Også opphavsmann til prosjektene Fra bagatell til helvete i 1987 og Trygghet i symfoni i 2008. Myrstad startet sin karriere i politiet i 1973 og kom til Trondheim i 1977.
Tok i 1980 initiativ til MC-kontakt-80, et samarbeidsprosjekt med motorsykkelungdommen i Trondheim. Har gjort ulik polititjeneste ved Trondheim, senere Sør-Trøndelag politidistrikt. Først og fremst som forebygger. Utdanning innen forebyggende arbeid, ledelse og organisasjonsutvikling samt HMS ved Politihøgskolen. Godkjent kursleder for Politidirektoratets arbeidsmiljøkurs. HMS-revisjonssertifisert. De siste 15 årene HMS-rådgiver og politioverbetjent før han gikk av med pensjon i 1. juli 2009. Etablerte da enkeltmannsforetaket ”Trygg 24-7” – informasjon og foredrag innen forebyggende arbeid og HMS – herunder sikkerhetskurset ”Trygg i front”. 
Bystyremedlem for Høyre i to perioder frem til 1991. President for International Police Association (IPA) Norsk seksjon i tiden 1995 til 2004. Sammen med Tore Strømøy forfatter av bøkene ”Det gjelder livet” 1 – 6.

Påskjønnelser: Sør-Trøndelag fylkes trafikksikkerhetspris 1986 og Norsk Bilbransjeforbunds trafikksikkerhetspris 1987 sammen med Arne Dokken og Jon Steinar Kvaale, Trygg Trafikks gullnål 1988, Trondheim journalistforening, Honnørprisen 1989, Kiwanis International District Nordens ærespris 1989, Trondheim markedsforening, Robert Millar Prisen 1989 – tildelt ”Årets markedsfører” Trondheim politikammer for forebyggendesatsingen, KNA`s ”Gyldne bil” 1990, Trondhjem Vest Rotaryklubbs hederspris 1990-91, Sør-Trøndelag fylkes rusmiddelpris 1991, NRK Da Capo-blomsten 1993, IPA international “Sertificat of Merit” og bronsemedalje 2003, Æresmedlem IPA Norsk seksjon 2004, Gjensidigestiftelsens diplom med kr. 410 000,- til Sør-Trøndelag politidistrikt 2008 for ”Trygghet i symfoni”, Gjensidigestiftelsens diplom med kr. 390 000,- til prosjektet ”Trygghet i symfoni” 2010 og Trygghetsprisen 2018.

Norske politifolk
Personer fra Trondheim kommune
Fødsler i 1951